
****

**Kirken på Nøtterøy**

**Nøtterøy menighetsråd**

**PROTOKOLL FRA MØTE I NØTTERØY MENIGHETSRÅD 26/4-2017**

Tilstede: Trond Øyvind Kristiansen, Irene Lindhjem Grytnes, Iselin Skagen, Ellen Elisabeth Wisløff, Eva Gilje, Anne Aashamar, Tomas Collin og Kristian Torød Flakstad

Meldt forfall: Aud Bjugstad Reppen, Stine-Marie Schmedling, Anne Norheim Rød, Anett Sudland Kristiansen og Sokneprest Inger Bækken

**Sak 21/2017 Søknad om oppføring av pilegrimsten**

**Saksopplysninger:**

Nøtterøy historielag har søkt om å få oppføre en pilegrimsten ved Nøtterøy kirke.

Vi viser til sak 13/17 I Nøtterøy kirkelige fellesråd der saksopplysninger, saksvurderinger kart og bilde av pilegrims stenen foreligger.

Fellesrådet gjorde følgende vedtak i saken: Nøtterøy kirkelige fellesråd er positive til at Nøtterøy historielag setter opp en pilegrimsten rett på utsiden av kirkegårdsmuren ved Nøtterøy kirke. Dersom Nøtterøy menighetsråd godkjenner oppføringen sendes søknad til Riksantikvar og Tunsberg biskop.

**Vedtak:**

**Nøtterøy menighetsråd godkjenner oppføring av pilgrimsten på utsiden av kirkegårdsmuren, og ber fellesrådet å sende søknad til riksantikvar og Tunsberg biskop. Nøtterøy menighetsråd ber fellesrådet om å orientere Nøtterøy historielag om vedtaket.**

**Sak 22/2017 Orientering fra kirkemusikalsk utvalg**

Saksopplysninger:  
Program for høstsemesteret skal fastsettes i menighetsrådets møte i juni. Planene som foreligger på nåværende tidspunkt, gjør at utvalget ber om at det blir mulig å utvide den økonomiske garantien for støtte til tiltakene.

**Vedtak:**

**Konsertutvalget får fullmakt til å utvide den økonomiske rammen for konserttiltakene. Endelig økonomisk oversikt legges fram i forbindelse med godkjenning av konsertprogrammet.**

**Konsertprogrammet bør kunne sees i sammenheng med arrangement i forbindelse med Luther jubileet.**

Nøtterøy 28.04.2017

Ellen E. Wisløff

Leder